โปรโมทประเทศไทย ผ่าน London Bus ชวนชาวยุโรปมาเที่ยวไทย
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า  ททท. ในฐานะตัวแทนประเทศไทยพร้อมด้วยผู้ประกอบการธุรกิจท่องเที่ยว ได้มีการนำเสนอประเทศไทยผ่านแคมเปญ ’Always Warm’ เป็นการโปรโมทการท่องเที่ยว  ผ่าน ’London Bus’ รถนำเที่ยวกรุงลอนดอน แบบ Hop-On Hop-Off ถูกติดด้วยสติกเกอร์รูปจุดหมายปลายทางในประเทศไทย ได้แก่ เกาะทะลุ จังหวัดระยอง และหาดปากเมง จังหวัดตรัง เพื่อโปรโมทการท่องเที่ยวแห่งประเทศไทย ชูอัตลักษณ์ของความเป็นไทยและนำเสนอการท่องเที่ยววิถีใหม่ ตลอดจนกระตุ้นการเดินทางท่องเที่ยวภายในประเทศ โดยรถคันดังกล่าวจะวิ่งรอบกรุงลอนดอนในช่วงงาน World Travel Market หรือ WTM 2022 เพียง 8 วัน เท่านั้น ตั้งแต่วันนี้จนถึงวันที่ 12 พฤศจิกายนนี้สำหรับงาน World Travel Market หรือ WTM 2022 ณ กรุงลอนดอน ประเทศอังกฤษ เป็นงานมหกรรมท่องเที่ยวที่ได้รับความนิยมและสำคัญมากเป็นอันดับต้นของยุโรป ซึ่งมีผู้ประกอบการและหน่วยงานการท่องเที่ยวเข้าร่วมมากกว่า 5,000 ราย จาก 182 ประเทศทั่วโลก การจัดงาน WTM 2022 ในครั้งนี้ จัดขึ้นเป็นครั้งที่ 43 แล้ว นอกจากจะเป็นการเชิญชวนนักท่องเที่ยวจากทั่วโลก โดยเฉพาะชาวยุโรปหนีอากาศหนาวมารับความอบอุ่นในประเทศไทย ยังถือเป็นการโปรโมทวัฒนธรรมให้ทั่วโลกได้รับรู้ถึงเอกลักษณ์ ขนบธรรมเนียบประเพณีและอาหารพื้นบ้านของประเทศอีกด้วย